
VÉRSZEGÉNY NÖVEKEDÉS? A VÉRPLAZMASZÁRMAZÉKOK PIACIÁN ELÉRT RÉSZESEDÉS NÖVEKEDÉSNEK VIZSGÁLATA EGY FEJLŐDŐ VÁLLALAT SZEMSZÖGÉBŐL

A dolgozat a vérplazmaszármazékok piacán működő vállalat (Kedrion) növekedését vizsgálja. Az elemzés a versenytársaknál gyorsabb ütemű növekedés okaira fókuszál, a kimagasló teljesítmény hátterét vizsgálja. A dolgozat három kérdéskörre összpontosít: a piaci részesedés növekedése mögött álló indokokra, a vállalat stratégai célmegvalósulásának erre a növekedésre gyakorolt hatására és a Kedrion versenytársaihoz viszonyított jobb teljesítményéhez vezető okok feltárása. Az összehasonlító elemzés során négy piaci szereplő nyolc éves idősoron mért teljesítménye kerül vizsgálatra. Az elemzés négy, különböző módszereket alkalmazó szakaszra osztható.
Az első szakaszban a dolgozat vizsgálja a vállalatok piaci részesedés növekedésének és az árbevétel növekedésének szignifikáns voltát; a mutatók szerint páronként összehasonlítva az egyes vállalatok teljesítményét, továbbá vizsgálja az időben kimagasló, szignifikáns növekedés előfordulását is. Ebben az elemzési szakaszban a kutatás a kétváltozós, összetartozó mintás varianciaanalízis módszertanát alkalmazza. A dolgozat eredményei alapján a piaci részesedés növekedés nem tekinthető szignifikánsan magasabbnak, azonban az árbevétel növekedése a Kedrion esetében szignifikánsan jelentősebb.
A dolgozat az elemzés második szakaszában kitér a ROI és a piaci részesedés növekedés korrelációs kapcsolatára is, ahol csak a vizsgált cégnél mért erősebb kapcsolatot.
Az elemzés harmadik szakaszában a dolgozat elemzi a Kedrion által megfogalmazott stratégiai célok teljesülését és ezek hatását is, valamint a különböző növekedéselméletek közül elsősorban a nemzetközivé válás elméletén keresztül vizsgálja annak teljesítményét. Az elemzés megállapítja, hogy a stratégiai célok megvalósítása hozzájárult a növekedéshez és a piaci részesedés növekedéséhez is. Az elemzés utolsó szakaszának középpontjában a vizsgált vállalatok pénzügyi mutatóinak értékelése áll, amely rámutat arra, hogy a Kedrion mely szempontok szerint teljesít gyengébben a versenytársakhoz képest.
A dolgozat azt a következtetést vonja le, hogy a piaci részesedés növekedésének hátterében a következő okok állnak: a vállalat működése nettó árbevétel szempontjából szignifikánsan erősebb volt, mint a piac többi jelentős vállalatáé valamint a Kedrion stratégiai célkitűzései igazodtak a működéséhez, hozzájárultak a növekedéshez. A dolgozat további kutatási irányként egy hosszabb időtávú elemzést és kvalitatív vizsgálatokat javasol.



